stanford-oval/wikipedia huggingface dataset:
Suola-arhot

| Suola-arhot |
| --- | --- |
 Suola-arho (Honckenya peploides)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Kohokkikasvit Caryophyllaceae
Suku::  Suola-arhot Honckenya  Ehrh.
Katso myös
   Suola-arhot Wikispeciesissä   Suola-arhot Commonsissa 
Infobox OKNimi-testi OK: 
Suola-arhot (Honckenya) on kohokkikasvien (Caryophyllaceae) heimoon kuuluva pieni kasvisuku. Sukuun kuuluu yksi tai kaksi lajia.
Suola-arhot ovat monivuotisia ruohovartisia kasveja, jotka muodostavat maanalaisia rönsyjä. Varret ovat kasvutavaltaan maanmyötäisiä tai kohenevia. Varren niveliin voi kehittyä juuria. Varsi on nelisärmäinen. Lehdet ovat soikeita tai puikeita, teräväkärkisiä, möyheitä ja korvakkeettomia. Lehdet ovat tiiviisti varren ympärillä, ja ne ovat asettuneet vastakkaisesti. Kukat sijaitsevat yksittäin lehtihangoissa ja varren haarojen kärjissä. Kukat ovat yleensä yksineuvoisia, ja kasvit ovat usein myös kaksikotisia. Verholehdet ovat soikeita ja möyheitä. Terälehdet ovat muodoltaan vastapuikeita. Hedekukissa terälehdet ovat verholehtiä pidemmät, kun taas emikukissa verholehdet ovat terälehtiä pidemmät. Emit ovat kolmivartaloisia. Hedelmä on kota.
Suvun lajeista suola-arhoa (Honckenya peploides) tavataan Suomessa merenrannoilla.
Suola-arhojen suvun tieteellinen nimi (Honckenya) viittaa saksalaiseen kasvitieteilijään Gerhard August Honckenyyn.
Lajeja ja alalajeja

Honckenya peploides – suola-arho
Honckenya peploides subsp. diffusa – napasuola-arho
Honckenya peploides subsp. peploides – etelänsuola-arho
Honckenya peploides subsp. major – beringinsuola-arho
Aiheesta muualla

Suomen Lajitietokeskus: Suola-arhot – Honckenya
Sänkykamarin sankari

| Sänkykamarin sankari> Tomcats |
| --- | --- |

Ohjaaja:  Gregory Poirier
Käsikirjoittaja:  Gregory Poirier
Tuottaja:   Alan Riche  Paul Kurta  Tony Ludwig 
Säveltäjä:  David Kitay
Kuvaaja:  Charles Minsky
Leikkaaja:  Harry Keramidas
Pääosat:   Jerry O'Connell  Shannon Elizabeth  Jake Busey 
Valmistustiedot
Valmistusmaa:  Yhdysvallat
Tuotantoyhtiö:  Revolution Studios
Levittäjä:  Columbia Pictures Netflix
Kesto:  95 minuuttia
Alkuperäiskieli:  englanti
Budjetti:  $11 milj.
Aiheesta muualla
IMDb 
Elonet
AllMovie
Infobox OKNimi-testi OK: 
Sänkykamarin sankari (Tomcats) on vuonna 2001 ensi-iltansa saanut yhdysvaltalainen komediaelokuva, jonka on ohjannut Gregory Poirier. Pääosissa ovat Jerry O'Connell ja Shannon Elizabeth.
Juoni

Seitsemän vuotta sitten joukko ystäviä löi vetoa, että viimeinen jäljellä oleva poikamies saa tonnin rahaa. Hävittyään tonnin rahaa Las Vegasissa casinolla Michael Delaneyn pitää saada nopeasti ystävänsä Kyle menemään naimisiin, jotta hän voi kerätä palkintorahan ja maksaa takaisin velkansa.
Näyttelijät

| 0 | 1 | 2 |
| --- | --- | --- |
|  Jerry O'Connell  | … |  Michael Delaney   |
|  Shannon Elizabeth  | … |  Natalie Parker   |
|  Jake Busey  | … |  Kyle Brenner   |
Aiheesta muualla

Sänkykamarin sankari Internet Movie Databasessa (englanniksi)
Sunset Beach

| Sunset Beach |
| --- | --- |
Tyyli:  Saippuaooppera
Kestoaika:  60 minuuttia
Luoja(t):  Aaron Spelling 
Pääosissa:  Lesley-Anne Down Sam Behrens Clive Robertson Susan Ward Eddie Cibrian Sarah Buxton Jason Winston George Kathleen Noone Sherri Saum Shawn Batten Randy Spelling Kelly Hu Timothy Adams Tracy Lindsey Melchior Laura Harring Priscilla Garita Dominique Jennings Hank Cheyne Nick Kiriazis Christina Chambers Margarita Cordova Gordon Thomson
Alkuperämaa:  Yhdysvallat
Alkuperäiskieli:  englanti
Verkko:  NBC
Esitetty:  6. tammikuuta 1997 – 31. joulukuuta 1999
Jaksoja:  751
Aiheesta muualla
IMDb 
Sunset Beach oli yhdysvaltalainen saippuaooppera, joka aloitti NBC:llä 6. tammikuuta 1997 ja viimeinen jakso näytettiin 31. joulukuuta 1999. Sarjasta tehtiin 751 jaksoa. Sen tuotti Aaron Spelling Productions. Sarjaa näytettiin 70 maassa ympäri maailman ja se oli erityisen suosittu Isossa-Britanniassa, Norjassa, Suomessa, Australiassa, Ruotsissa, Uudessa-Seelannissa, Israelissa, Saksassa, Puolassa, Kroatiassa, Venäjällä, Romaniassa, Sloveniassa, Venezuelassa ja Bulgariassa. Suomessa sarjaa näytti Nelonen. Sarjassa näytteli mm. Lesley-Anne Down, Eddie Cibrian ja Sarah Buxton.
Sultan Al Jaber

Al Jaber 2023.
Sultan Al Jaber (arab. سلطان الجابر‎, Sulṭān al-Jābir) on arabiemiraattilainen liikemies ja poliitikko.
Al Jaber on suorittanut taloustieteen tohtorin tutkinnon Britanniassa Coventryn yliopistossa, MBA:n California State Universityssä, ja kemian insinöörin kanditutkinnon  University of Southern Californiassa Yhdysvalloissa.
Al Jaber toimii Arabiemiraattien teollisuus- ja teknologiaministerinä sekä maan ilmastolähettiläänä. Hän on edustanut maataan useissa ilmastokokouksissa. Hän on valtiollisen öljy-yhtiön Abu Dhabi National Oil Companyn (ADNOC) johtaja. Al Jaber on myös Masdar-nimisen uusiutuvan energian yrityksen perustaja ja toimitusjohtaja.
Tammikuussa 2023 Arabiemiraatit nimitti Al Jaberin Dubain ilmastokokouksen (COP28) puheenjohtajaksi. Monet ilmastoaktivistit kyseenalaistivat nimityksen ja Al Jaberin sitoutuneisuuden kokouksen tavoitteisiin, sillä hän oli vain muutamia kuukausia aikaisemmin kertonut yrityksensä pyrkivän lisäämään öljyntuotantoa rajusti. Al Jaber puolustautui sanomalla, että maailma tarvitsee nyt mahdollisimman paljon energiaa mahdollisimman vähäisillä päästöillä, ja yhdistelmä on mahdollinen vain kun yhdistetään sekä fossiilisia että uusiutuvia energianlähteitä.
Aiheesta muualla

His Excellency Dr Sultan bin Ahmed Al Jaber AE Ministry of Industry and Advanced Technology
Masdar
Suomen Uutisviikko

Suomen Uutisviikko on ruotsalainen suomenkielinen sanomalehti. Lehti ilmestyy kerran viikossa perjantaisin. Lehden päätoimittaja on Sannaliina Nikula. Lehden ensimmäinen numero julkaistiin 10. helmikuuta 2012. Lehdessä kerrotaan Suomen tapahtumista, mutta siinä on myös osio ruotsinsuomalaisille asioille. Lehteä ei myydä irtonumerona, vaan se on saatavissa ainoastaan tilaamalla. Lehdellä on noin 3 000 tilaajaa.
Sven Raita

Sven Raita (22. maaliskuuta 1914 Turku – 27. marraskuuta 1984 Naantali) oli suomalainen valokuvaaja. Raita teki elämäntyönsä Porissa ilmestyvän Satakunnan Kansan palveluksessa, jonka valokuvaajana hän työskenteli lähes 50 vuoden ajan.
Raita aloitti uransa 1930-luvulla turkulaisen Uuden Auran valokuvaajana, mutta siirtyi pian Satakunnan Kansan valokuvaajaksi Poriin. 1950-luvulta lähtien hänellä oli myös oma valokuvaamo. Raita lahjoitti mittavan kuva-arkistonsa Satakunnan Museolle ja nykyään ne ovat digitoituna nähtävissä Finna-verkkopalvelussa.
Sven Raidan poika on liikemies Jali Raita.
Aiheesta muualla

Sven Raidan valokuvat Finna-verkkopalvelussa
Sultan Kudarat

Sultan Kudaratin sijainti
Sultan Kudarat on Filippiinien SOCCSKSARGENin alueella sijaitseva provinssi. Sen pääkaupunki on Isulan. Sen naapureita ovat pohjoisessa Maguindanao ja Cotabato, idässä Davao del Sur ja etelässä South Cotabato ja Sarangani. Lännessä se rajoittuu Celebesinmereen. Sen väkiluku vuoden 2010 väestönlaskennassa oli 747 087.
Aiheesta muualla

Kuvia tai muita tiedostoja aiheesta Sultan Kudarat Wikimedia Commonsissa
Filippiinien hallinnollinen jako
| --- | --- |
Pääkaupunki:  Manila
Alueet:   Bicolin alue  Cagayan Valley  CALABARZON  Caraga  Cordilleran hallinnollinen alue  Davaon alue  Ilocosin alue  Itä-Visayas  Keski-Luzon  Keski-Visayas  Länsi-Visayas  MIMAROPA  Mindanaon autonominen muslimialue  Pohjois-Mindanaon alue  Pääkaupunkialue  SOCCSKSARGEN  Zamboangan niemimaa 
Provinssit:   Abra  Agusan del Norte  Agusan del Sur  Aklan  Albay  Antique  Apayao  Aurora  Basilan  Bataan  Batanes  Batangas  Benguet  Biliran  Bohol  Bukidnon  Bulacan  Cagayan  Camarines Norte  Camarines Sur  Camiguin  Capiz  Catanduanes  Cavite  Cebu  Cotabato  Davao del Norte  Davao del Sur  Davao de Oro  Davao Occidental  Davao Oriental  Dinagat Islands  Eastern Samar  Guimaras  Ifugao  Ilocos Norte  Ilocos Sur  Iloilo  Isabela  Kalinga  La Union  Laguna  Lanao del Norte  Lanao del Sur  Leyte  Maguindanao  Marinduque  Masbate  Misamis Occidental  Misamis Oriental  Mountain Province  Negros Occidental  Negros Oriental  Northern Samar  Nueva Ecija  Nueva Vizcaya  Occidental Mindoro  Oriental Mindoro  Palawan  Pampanga  Pangasinan  Quezon  Quirino  Rizal  Romblon  Samar  Sarangani  Siquijor  Sorsogon  South Cotabato  Southern Leyte  Sultan Kudarat  Sulu  Surigao del Norte  Surigao del Sur  Tarlac  Tawi-Tawi  Zambales  Zamboanga del Norte  Zamboanga del Sur  Zamboanga Sibugay
Sven Riederer

| Mitalit | Mitalit | Mitalit |  |
| --- | --- | --- | --- |
|  Sven Riederer Lontoon olympialaisissa 2012 |  Sven Riederer Lontoon olympialaisissa 2012 |  Sven Riederer Lontoon olympialaisissa 2012 |  |
Maa:   Sveitsi
Miesten triathlon
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | triathlon |  |
Sven Riederer (s. 27. maaliskuuta 1981) on sveitsiläinen triathlonisti, olympiamitalisti. Olympiamitalinsa hän saavutti Ateenasta 2004 uusiseelantilaisten Hamish Carterin ja Bevan Dochertyn jälkeen kokonaisajalla 1.51.33,26. Lisäksi hän voitti vuonna 2001 juniorien Euroopan mestaruuden ja seuraavana vuonna alle 23-vuotiaiden MM-hopeaa.
Aiheesta muualla

Kotisivut
Suojeluskunta- ja lottamuseo

| Suojeluskunta- ja lottamuseo |
| --- | --- |
 Suojeluskuntatunnus
Tyyppi:  sotahistoriallinen erikoismuseo
Sijainti:  Kauppakatu 17 60100 Seinäjoki
Kotisivut:  Suojeluskunta- ja lottamuseo
Koordinaatit:  62°47′20″N, 22°50′13″E
 fiSuojeluskunta- ja lottamuseo 
   
Suojeluskunta- ja lottamuseo on Seinäjoen keskustassa sijaitseva Etelä-Pohjanmaan maakuntamuseoon kuuluva sotahistoriallinen erikoismuseo. Museon toimintaa tukee Suojeluskunta- ja Lotta Svärd -museon Tuki ry.
Näyttelyt

Museo toimii Alvar Aallon suunnittelemassa ja vuosina 1924–1926 rakennetussa Seinäjoen suojeluskuntatalossa, jossa toimi vuoteen 1944 saakka Etelä-Pohjanmaan suojeluskuntapiirin esikunnan sekä Lotta Svärd -järjestön toimitilat.  Sotien jälkeen talo oli pitkään Nuorisoseuraliiton käytössä sekä esimerkiksi Seinäjoen kaupungin matkailutoimen ja kesäyliopiston tiloina. Viime vuosina iäkästä rakennusta on remontoitu ja museo olikin suljettuna kevään 2015. Museoon kuuluu päärakennuksen lisäksi kaksi muutakin samassa pihapiirissä olevaa rakennusta.
Kolmikerroksisessa päärakennuksessa sijaitsevat museokaupan ja kokoustilojen lisäksi osa näyttelytiloista, joissa kerrotaan suojeluskunta- ja lottajärjestöjen sekä jääkäriliikkeen historiasta runsaan alkuperäisaineiston ja -esineistön avulla. Ylimmässä kerroksessa sijaitsevat piiripäällikkö, jääkärieversti Matti Laurilan työ- ja olohuoneet. Piharakennuksissa on museon toimiston lisäksi lisää näyttelytiloja, joissa on suojeluskuntien harjoitus- ja urheilutoimintaa esittelevä sekä Mannerheimin vuonna 1918 Seinäjoella sijainnutta päämajaa esittelevä näyttely.
Museokaupassa myydään erityisesti Suojeluskunta- ja Lotta Svärd -järjestöihin liittyviä tuotteita, kirjallisuutta ja muita matkamuistoja. Museon sisäpihalla on vuonna 1988 pystytetty professori Pentti Papinahon veistämä Suojeluskuntalainen-patsas sekä Suojeluskuntapoika- ja lottareliefi.
Aiheesta muualla

Suojeluskunta- ja lottamuseo
Suojeluskunta- ja Lotta Svärd -museon Tuki ry
Suomen sotatieteelliset erikoismuseot (Aselajimuseot)
Forum Marinum
Hallinportin ilmailumuseo
Ilmatorjuntamuseo
Suomen Ilmavoimamuseo
Suomen Jääkärimuseo
Jalkaväkimuseo
Lottamuseo
Lylyn viestivarikon museo
Maneesi
Mobilia
Panssarimuseo
Pioneerimuseo
Porilaismuseo
Päämajamuseo
Raatteen Portti
Rajamuseo
Rannikkotykistömuseo
Ratsuväkimuseo
RUK-museo
Sotamuseo
Sotilaslääketieteen museo
Sukellusvene Vesikko
Suojeluskunta- ja lottamuseo
Taistelijan talo
Suomen Tykistömuseo
Viestimuseo
Suojeluskunta- ja lottamuseo toimii Seinäjoen suojeluskuntatalossa.
Muonituslottia työssään
Suomen Uutiset (verkkolehti)

| Suomen Uutiset |
| --- | --- |
Lehtityyppi:  verkkolehti
Perustettu:  2014
Päätoimittaja:  Matias Turkkila
Sitoutuneisuus:  Perussuomalaiset
Kotimaa:  Suomi
Kieli:  suomi
Aiheesta muualla
Kotisivu
Suomen Uutiset on Perussuomalaiset-puolueen ylläpitämä suomalainen verkkolehti, joka on puolueen äänenkannattaja paperilla julkaistavan Perussuomalainen-lehden rinnalla.
Suomen Uutiset aloitti ilmestymisensä verkossa 6. joulukuuta 2014, ja sen päätoimittajana on alusta alkaen toiminut Matias Turkkila. Sillä on yhteinen toimitus Perussuomalaisen kanssa, mutta Perussuomalainen ilmestyy paperisena yhä vanhalla nimellään. Suomen Uutiset on nimetty Perussuomalaisia edeltäneen Suomen Maaseudun Puolueen vuonna 1995 lakkautetun Suomen Uutiset -sanomalehden mukaan, jonka seuraaja se katsoo olevansa.
Päätoimittaja Matias Turkkilan mukaan Suomen Uutiset tekee puolueviestintää, eikä ole sitoutunut Julkisen sanan neuvoston journalistin ohjeisiin. Helsingin Sanomat kuvasi lehden tyyliä vuonna 2016 provokatiiviseksi ja populistiseksi. Lehti julkaisee muun muassa lausuntoja, joissa esitetään voimakkaita ja kiistanalaisia väitteitä ilman, että niiden todenperäisyyttä tarkistetaan. Lehden toimituksellinen linja sallii tällaisten lausuntojen julkaisun, kunhan ne ovat jonkun muun kuin lehden toimittajien tekemiä.
TSR

TSR voi tarkoittaa seuraavia:
TSR, Työsuojelurahasto
TSR, Télévision Suisse Romande, vuosina 1953–2012 toiminut sveitsiläinen televisioasema
TSR, Inc., vuosina 1973–1997 toiminut yhdysvaltalainen roolipelejä julkaissut yhtiö
TSR, Traian Vuian kansainvälisen lentoaseman IATA-koodi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”TSR”, voi hakea sivunnimihaulla, laajalla sivunnimihaulla tai tekstihaulla.
Stéphanie Frappart

| Stéphanie Frappart |
| --- | --- |

Henkilötiedot
Syntynyt: 14. joulukuuta 1983 (ikä 40) Le Plessis-Bouchard, Ranska
Ammatti:  jalkapalloerotuomari
Muut tiedot
Aktiivisena:  2002–
Stéphanie Frappart (s. 14. joulukuuta 1983 Le Plessis-Bouchard, Ranska) on ranskalainen jalkapalloerotuomari, joka valittiin vuonna 2022 ensimmäisenä naisena toimimaan miesten MM-kisaottelun erotuomarina. Frappart on käytännössä koko uransa rikkonut lasikattoja, sillä hän oli muun muassa ensimmäinen nainen Ranskan miesten pääsarjan, miesten Mestarien liiga ja miesten MM-karsintaottelun erotuomarina. Hän on tuomaroinut lisäksi muun muassa naisten vuoden 2019 MM-kilpailujen loppuottelun.
Ura > Pelaajasta tuomariksi

Stéphanie Frappart syntyi noin 8 000 asukkaan Le Plessis-Bouchardissa Pariisin luoteispuolella. Hänen isänsä oli töissä 3M:llä ja hänen äitinsä oli lastenhoitaja. Frappartin isä pelasi amatöörijalkapalloa ja tartutti urheiluinnotuksen myös lapsiinsa. Stéphaniekin pelasi juniorijalkapalloa paikallisessa AS Herblayssä mutta kiinnostui jo nuorena pelin säännöistä ja tuomaroinnista.
Frappart päätti 19-vuotiaana keskittyä tuomarointiin ja jättää pelaajauransa. Hänen uransa tuomarina alkoi alasarjoista, mutta vuonna 2003 hän sai jo mahdollisuuden Ranskan naisten jalkapallon pääsarjasta. Sen jälkeen hänen vastuunsa alkoi kasvaa, ja vuonna 2011 hän tuomaroi Jalkapallon naisten Ranskan cupin loppuottelun.
Ura > Mukaan miesten otteluihin

Frappart valittiin vuonna 2014 Ranskan parhaaksi naistuomariksi, ja samana vuonna hän teki historiaa päästyään viheltämään ensimmäisenä naisena miesten Ligue 2 -sarjan ottelun. Frappart tuomaroi myös naisten MM-kilpailuissa 2015. Naisten EM-kilpailuissa 2017 hän vihelsi turnauksen välierän.
Frappart vihelsi huhtikuussa 2019 ensimmäisenä naisena Ligue 1 -ottelun, kun hän oli Amiensin ja Strasbourgin välisen ottelun erotuomarina. Hän sai kaudeksi 2019–2020 vakituisen paikan Ligue 1:n tuomarikaartista. Uefa valitsi Frappartin vuoden 2019 Super Cupin päätuomariksi, ja samanvuoden naisten MM-kilpailuissa hän vihelsi muun muassa loppuottelun.
Frappart oli ensimmäisenä naisena miesten MM-karsintaottelun erotuomarina, kun hän vihelsi maaliskuussa 2021 Alankomaiden ja Latvian välisen ottelun. Joulukuussa hänestä tuli ensimmäinen nainen miesten Mestarien liigan ottelun tuomarina.
Fifa valitsi vuoden 2022 MM-kilpailuihin kuusi naistuomaria. Frappart oli heistä ensimmäinen, joka pääsi mukaan otteluun. Hän toimi alkusarjassa kahdessa ensimmäisessä pelissä neljäntenä tuomarina. Frappart toimi päätuomarina alkulohkojen kolmannessa ottelussa 1. joulukuuta pelatussa Saksan ja Costa Rican ottelussa, jossa myös linjatuomareina toimivat naiset, Neuza Back ja Karen Díaz.
Aiheesta muualla

Kuvia tai muita tiedostoja aiheesta Stéphanie Frappart Wikimedia Commonsissa
Frappart tulossa pallon kanssa kentälle vuoden 2019 Super Cupin otteluun.
Søren Abildgaard

| Søren Abildgaard |
| --- | --- |

Henkilötiedot
Syntynyt: 18. helmikuuta 1718 Flekkefjord, Norja
Kuollut: 2. heinäkuuta 1791 (73 vuotta) Kööpenhamina, Tanska
Ammatti:  piirtäjä, geologi
Søren Abildgaard (18. helmikuuta 1718 Flekkefjord – 2. heinäkuuta 1791 Kööpenhamina) oli norjalais-tanskalainen piirtäjä ja geologi. Hän työskenteli historioitsija Jacob Langebekin kanssa tehden kuvituksia erilaisista muinaisjäännöksistä sekä maalasi pienoismuotokuvia. Tieteilijänä Abildgaard kannatti merkantilismia ja ehdotti, että kotimaisia raaka-aineita, kuten turvetta, grafiittia, merkeliä ja savea, voisi käyttää posliinin valmistuksessa.
Abildgaardin poikia olivat taidemaalari Nicolai Abraham Abildgaard ja eläinlääkäri Peter Christian Abildgaard.
Kuvia

Riimuja
Manderup Parsbergin hautakivi
Teoksia

Beskrivelse over Stevns Klint og dens naturlige Mærkværdigheder (1759)
Aiheesta muualla

Kuvia tai muita tiedostoja aiheesta Søren Abildgaard Wikimedia Commonsissa
Steve Bernier

| Steve Bernier |
| --- | --- |

Henkilötiedot
Syntynyt: 31. maaliskuuta 1985 (ikä 39) Quebec, QC, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  100 kg
Pelinumero:  16
Pelaajaura
Pääsarjaura:  2005–2020
Seurat:  San Jose Sharks (NHL)   Buffalo Sabres (NHL)   Vancouver Canucks (NHL)   Florida Panthers (NHL)   New Jersey Devils (NHL)   New York Islanders (NHL)
NHL-varaus:  16. varaus, 2003 San Jose Sharks
Steve Bernier (s. 31. maaliskuuta 1985 Quebec, Quebec, Kanada) on kanadalainen uransa päättänyt jääkiekkoilija, joka pelaa vasempana laitahyökkääjänä. Hän pelasi New York Islandersissa, New Jersey Devilsissä, Florida Panthersissa, Vancouver Canucksissa, Buffalo Sabresissa ja San Jose Sharksissa, joka varasi hänet NHL:ään numerolla 16 vuoden 2003 varaustilaisuudessa.
Pelaajaura > Junioriura

Bernier pelasi pitkän junioriuransa aikana neljä vuotta Moncton Wildcatsissa. Hänet nimettiin kaudella 2001–2002 QMJHL:n all stars -kenttään. Kaudella 2002–2003 hän teki 49 maalia ja yhteensä 101 pistettä. Hänet nimettiin toiseen all stars -kenttään.
Vuoden 2003 NHL:n varaustilaisuudessa San Jose Sharks vaihtoi varausvuoronsa 66 ja 107 kuudenteentoista varaukseen. Bernier varattiin tuolla varausvuorolla. Bernier pelasi Monctonissa vielä kaksi vuotta varauksensa jälkeen. Hän sai nimensä vielä kerran toiseen all stars -kenttään kaudella 2003–2004. Hän pelasi vuonna 2004 GMJHL:n pudotuspeleissä 20 ottelua ja sai 17 (7+10) pistettä. Wildcats kuitenkin tiputettiin finaalissa viidessä pelissä. Hänen neljännen ja viimeisen juniorikautensa 2004–2005 aikana hän sai 68 peliä ja 71 pistettä. Hän istui jäähyllä myös 114 minuuttia. Sen kauden jälkeen Sharks allekirjoitti Bernierin kanssa kolmen vuoden tulokassopimuksen.
Pelaajaura > Maajoukkueura

Bernier pelasi ensimmäisen kerran maajoukkueessa 2001 alle 17-vuotiaiden MM-kisoissa. Hän sai kuusi pistettä kuudessa ottelussa. Quebec ei saanut mitalia.
Hän kilpaili vuonna 2002 alle 18-vuotiaiden MM-kisoissa Slovakiassa Kanadan joukkueessa. He voittivat kultaa. Vuonna 2003 hän pelasi Venäjällä jälleen alle 18-vuotiaiden MM-kisoissa. Kanada voitti jälleen kultaa. Hän sai kahdeksan pistettä seitsemässä pelissä.
Palkinnot

Air Canada Cupin voitto 2001
Valittiin Air Canada Cupin MVP:ksi vuonna 2001
Valittiin GMJHL:n all stars -kenttään 2002
Valittiin GMJHL:n toiseen all stars -kenttään 2003 ja 2004
Fred J. Hume -palkinto 2009
Käännös suomeksi
Suomuvatsatikka

| Suomuvatsatikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Vihertikat Picus
Laji::  squamatus
Kaksiosainen nimi
 Picus squamatus  (Vigors, 1831) 
Katso myös
   Suomuvatsatikka Wikispeciesissä   Suomuvatsatikka Commonsissa 
Infobox OKNimi-testi OKIUCN-testi OK: 
Suomuvatsatikka (Picus squamatus) on keskiaasialainen tikka. Sen elinympäristö ulottuu Afganistanista Länsi-Pakistaniin ja Darjeelingiin. Lajin holotyypin kuvaili Nicholas Aylward Vigors Simla-Almoran alueelta läntiseltä Himalajalta 1831.
Taivalkosken ensimmäinen kirkko

| Taivalkosken kirkko Jokijärven kirkko |
| --- | --- |
 Taivalkosken ensimmäinen kirkko Taivalkosken kirkonkylällä.
Sijainti:  Jokijärvi Taivalkoski (1877–1925)
Seurakunta:  Taivalkosken seurakunta (alkujaan Jokijärven rukousseurakunta)
Rakentamisvuosi:  1848
Suunnittelija:  Anders Fredrik Granstedt, Carl Ludvig Engel
Materiaali:  puu
Tyylisuunta:  uusklassinen
Lisää rakennusartikkeleitaArkkitehtuurin teemasivulla
Taivalkosken ensimmäinen kirkko (alkuperäiseltä nimeltään Jokijärven kirkko) oli vuonna 1848 valmistunut ja vuonna 1925 tulipalossa tuhoutunut kirkko.